Κινστέρνα του Μωκίου

Η κινστέρνα του Μωκίου (τουρκικά: Altımermer Çukurbostanı)Müller-Wiener, p. 279 ήταν η μεγαλύτερη ακάλυπτη δεξαμενή νερού η οποία υπήρχε στην πόλη της Κωνσταντινούπολης.Janin, p. 205 Βρίσκεται στην κορυφή του 7ου λόφου της πόλης με θέα προς την Προποντίδα.

Ιστορία
Σύμφωνα με τις ιστορικές περιγραφές της συλλογής κειμένων του 10ου/11ου αιώνα, Πάτρια Κωνσταντινουπόλεως, η κατασκευή της δεξαμενής έγινε υπό τον αυτοκράτορα Αναστάσιο Α´ (491–518). Η ονομασία προέκυψε από την σε κοντινή απόσταση εκκλησία του Αγίου Μωκίου στα νοτιοδυτικά της δεξαμενής.Mamboury (1953), p. 326 Βρίσκεται έξω από τα τείχη του Κωνσταντίνου τα οποία αποτελούσαν την αρχική οχύρωση της πόλης, και κτίστηκε με σκοπό την παροχή νερού στις νέες περιοχές που κατασκευάζονταν στην πόλη μεταξύ των τειχών του Κωνσταντίνου του 4ου αιώνα και των τειχών του Θεοδοσίου κατά τον 5ο αιώνα.Janin (1964, p. 33 Μετά την άλωση της Κωνσταντινούπολης το 1453 από τους Οθωμανούς,  ο περιηγητής του 16ου αιώνα, Πέτρος Γύλλιος, παρατηρώντας την δεξαμενή το 1540 ανέφερε πως ήταν άδεια. Κατά την οθωμανική περίοδο, η κατασκευή ονομάζονταν Τσουκουρμποστάν (Çukurbostan, κύλος κήπος) κάτι που πιθανώς μαρτυρά πως η δεξαμενή χρησιμοποιούνταν ως κήπος λαχανικών. Από το 2014 η περιοχή έχει χρήση εκπαιδευτικού πάρκου (Fındıkzade Eğitim parkı) στην περιοχή Φατίχ.Altun (2009), p. 142.

Περιγραφή
Η δεξαμενή έχει ορθογώνιο σχήμα με 170 μέτρα μάκρος και 147 μέτρα εύρος, και καλύπτει μια περιοχή 25.000 τετραγωνικών μέτρων, κάτι που την καθιστά την μεγαλύτερη ακάλυπτη δεξαμενή που κτίστηκα ποτέ στην Κωνσταντινούπολη. Το μέσο βάθος της είναι άγνωστο καθώς είναι εν μέρει γεμισμένη με χώμα, αλλά εκτιμάται πως κυμαίνεται από 10 έως 15 μέτρα. Eyice (1955), p. 86. Η δεξαμενή θα μπορούσε να χωρέσει περίπου  0,260–0,370 εκατομμύρια κυβικά μέτρα νερού, και οι τοίχοι της είχαν πάχος 6 μέτρων και εν μέρει διασώζονται, έχοντας κατασκευαστεί με στρώσεις τούβλων και πέτρας,Altun (2009), p. 142.όπως και η κινστέρνα του Αετίου και η κινστέρνα του Άσπαρος στην πόλη.

Παραπομπές

Πηγές

Κατηγορία:Κινστέρνες της Βυζαντινής Κωνσταντινούπολης